Áheyrnarfulltrúar leikskóla , Lembi Seia Sangla , María Ósk Kristmundsdóttir ( í síma ) , Guðný Anna Þóreyjardóttir og Ólöf Ragnarsdóttir , leikskólafulltrúi tóku þátt í fundinum . Karl Lauritzson , Þorbjörn Rúnarsson og Helga Þórarinsdóttir tóku þátt í fundinum í síma . 1 . Beiðni um hálfsdags lokun leikskóla vegna námskeiðs starfsfólks Lagt fram erindi þar sem farið er fram á að leikskólarnir fái heimild til að loka frá kl. 08:00 til 13:00 , Tjarnarskógur 18. mars og Hádegishöfði og leikskóladeildirnar á Hallormsstað og Brúarási þann 19. mars nk. , vegna námskeiðs á vegum samtakanna " Blátt áfram " . Fram kom að vissulega kemur lokun leikskólanna illa við foreldra þó aðeins sé um hálfan dag að ræða , en foreldrar styðja það hins vegar að starfsfólk taki þátt í umræddu námskeiði . Fræðslunefnd veitir fyrir sitt leyti heimild til umbeðinnar hálfs dags lokunar .